મોડાસા શહેરના બસસ્ટેન્ડ રોડ પર જગત શોપિંગ સેન્ટરમાં આવેલી બેંક ઓફ બરોડા શાખા વર્ષોથી કાર્યરત છે બેંકમાં કામકાજ અર્થે આવતા ગ્રાહકો માટે વાહન પાર્કિંગની સુવિધા ન હોવાથી ગ્રાહકો રોડ પર તેમના વાહનો પાર્કિંગ કરાતા દંડાવાનો વારો આવે છે બેંકમાં જવા એકમાત્ર સાંકળી ગલીમાં શોપિંગ સેન્ટરના દુકાનદારો અને બેંકના કર્મચારીઓ વાહન પાર્કિંગ કરતાં હોવાથી બેંકમાં કામકાજ  અર્થે આવતા ગ્રાહકોને “અભિમન્યુના સાત કોઠા ભેદવા” જેવી મજબૂરી અનુભવી રહ્યા છે શોપિંગ સેન્ટરના ખૂણામાં બ્રાન્ચ હોવાથી વેન્ટિલેશનનો અભાવ હોવાથી ગ્રાહકોને શ્વાસ રૂંધાવાની તકલીફો પણ અનુભવી રહ્યા છે બેંક ઓફ બરોડામાં દેના બેંકના વિલીનીકરણ પછી બેંકમાં ખાતાધારકોની સંખ્યા વધતા ગ્રાહકો ભારે હાલાકીનો સામનો કરવો પડી રહ્યો છે બેન્કની અંદર અપૂરતી સુવિધાથી સિનિયર સિટિઝનોની હાલત દયનિય બની છે બેંકમાં રૂપિયા જમા કરાવવા કે ઉપાડવા માટે લાંબી લાઈનો લાગી રહી છે પાસબુક ભરાવવા લાંબી કતારો યથાવત રહેતા ગ્રાહકોમાં રોષ ફેલાયો છે  બીજીબાજુ  બેંકના અધિકારીઓ અને કર્મચારીઓ પણ ગ્રાહકોને પડતી પારાવાર મુશ્કેલી સામે લાચાર જણાઈ રહ્યા છે.